CELEX: 62003TO0325
Language: da
Date: 2004-05-06 00:00:00
Title: Kendelse afsagt af Formanden for Anden Afdeling i Retten i Første Instans den 6. maj  2004. # E-Sim Ltd mod Kontoret for Harmonisering i det Indre Marked (Varemærker og Design) (KHIM). # Slettelse. # Sag T-325/03.

Avis juridique important

|

62003B0325

Kendelse afsagt af Formanden for Anden Afdeling i Retten i Første Instans den 6. maj  2004.  -  E-Sim Ltd mod Kontoret for Harmonisering i det Indre Marked (Varemærker og Design) (KHIM).  -  Slettelse.  -  Sag T-325/03.  

Samling af Afgørelser 2004 side 00000

ParterDommens præmisserAfgørelse
Parter

I sag T-325/03, E-Sim Ltd, Jerusalem (Israel), ved avocat A. Ebert-Weidenfeller,  sagsøger, mod Kontoret for Harmonisering i det Indre Marked (Varemærker og Design) (KHIM) ved G. Schneider, som befuldmægtiget, sagsøgt, angående et annullationssøgsmål indledt af ansøgeren om ordmærket E-SIM for visse varer og tjenesteydelser i klasse 9 og 42 til prøvelse af afgørelse truffet den 18. juni 2003 (sag R 281/2002-4) af Fjerde Appelkammer ved Harmoniseringskontoret vedrørende afslag på sagsøgerens klage over Indsigelsesafdelingens afgørelse, hvorved denne afslog at registrere dette mærke i en indsigelsessag rejst af indehaveren af det nationale ordmærke »ASIM« for visse varer og tjenesteydelser i klasse 9, 35, 41 og 42,  har  FORMANDEN FOR DE EUROPÆISKE FÆLLESSKABERS RET I FØRSTE INSTANS' ANDEN AFDELING  afsagt følgende Kendelse 

Dommens præmisser

1. Ved skrivelse indleveret til Rettens Justitskontor den 26. november 2003 har sagsøgeren meddelt Retten, at selskabet hæver sagen i henhold til artikel 99 i Rettens procesreglement, da Druckhaus Waiblingen Remstal-Bote GmbH ved skrivelse af 31. oktober 2003 til Harmoniseringskontoret har trukket sin indsigelse mod registreringen af det omtvistede varemærke tilbage. Sagsøgeren har ikke fremsat påstand vedrørende sagens omkostninger.  2. Ved skrivelse indleveret til Rettens Justitskontor den 18. december 2003 har sagsøgte over for Retten anført, at sagen ikke skal afsluttes ved en kendelse om slettelse, men ved en kendelse om, at det er ufornødent at træffe afgørelse i sagen, for at undgå, at den anfægtede afgørelse får retskraft. Sagsøgte har i sine indlæg ikke fremsat påstand vedrørende sagens omkostninger.  3. Som det er fastslået i kendelse af 3. juli 2003, Lichtwer Pharma mod KHIM - Biofarma (Sedonium) (sag T-10/01, endnu ikke trykt i Samling af Afgørelser, præmis 15), kan indsigelsen i lighed med varemærkeansøgningen trækkes tilbage på ethvert tidspunkt. Såfremt indsigelsen trækkes tilbage, inden afslaget på ansøgning i henhold til artikel 43, stk. 5, i Rådets forordning (EF) nr. 40/94 af 20. december 1993 om EF-varemærker (EFT 1994 L 11, s. 1) er blevet endeligt, er Indsigelsesafdelingens og appelkammerets afgørelse, der skal tage stilling til denne indsigelse, således uden genstand, og disse afgørelser kan ikke udgøre en hindring for registrering af varemærket. 4. Såfremt sagsøgeren skriftligt meddeler Retten, at han hæver sagen, skal retsformanden i henhold til procesreglementets artikel 99 bestemme, at sagen skal slettes af registeret. 5. Når en sag hæves, og der ikke er nedlagt påstand om sagens omkostninger, bærer hver part ifølge procesreglementets artikel 87, stk. 5, tredje afsnit, sine egne omkostninger. 6. Sagen slettes derfor af registeret, og da der ikke er nedlagt påstand om sagens omkostninger, bærer hver part sine egne omkostninger. 

Afgørelse

På grundlag af disse præmisser bestemmer FORMANDEN FOR RETTENS ANDEN AFDELING  1) Sag T-325/03 slettes af Rettens register.  2) Hver part bærer sine egne omkostninger.